Psalmi.
70.
Zborovođi. Davidov. Za spomen. 
O Bože, spasi me, Jahve, u pomoć mi pohitaj! 
Nek' se postide i smetu svi koji mi o glavi rade! Nek' odstupe i nek' se posrame koji se nesreći mojoj raduju! 
Nek' uzmaknu u sramoti svojoj koji zlurado na me grohoću! 
Neka kliču i nek' se vesele u tebi svi koji tebe traže! Neka govore svagda: “Velik je Bog!” svi koji spasenje tvoje ljube! 
A bijedan sam ja i nevoljan, o Bože, u pomoć mi pohitaj! Ti si pomoć moja i spasitelj; Jahve, ne kasni! 
