Psalmi.
130.
Hodočasnička pjesma. Iz dubine, Jahve, vapijem tebi: 
Gospodine, čuj glas moj! Neka pazi uho tvoje na glas moga vapaja! 
Ako se, Jahve, grijeha budeš spominjao, Gospodine, tko će opstati? 
Al' u tebe je praštanje, da bi te se bojali. 
U Jahvu ja se uzdam, duša se moja u njegovu uzda riječ. 
Duša moja čeka Gospodina više no zoru straža noćna; više no zoru straža noćna 
nek' Izrael čeka Jahvu. Jer je u Jahve milosrđe i obilno je u njega otkupljenje; 
on će otkupiti Izraela od svih grijeha njegovih. 
