Psalmi.
122.
Hodočasnička pjesma. Davidova. Obradovah se kad mi rekoše: “Hajdemo u Dom Jahvin!” 
Eto, noge nam već stoje na vratima tvojim, Jeruzaleme. 
Jeruzaleme, grade čvrsto sazdani i kao u jedno saliveni! 
Onamo uzlaze plemena, plemena Jahvina, po Zakonu Izraelovu, da slave ime Jahvino. 
Ondje stoje sudačke stolice, stolice doma Davidova. 
Molite za mir Jeruzalemov! Blago onima koji tebe ljube! 
Neka bude mir u zidinama tvojim i pokoj u tvojim palačama! 
Radi braće i prijatelja svojih klicat ću: “Mir tebi!” 
Radi Doma Jahve, Boga našega, za sreću tvoju ja ću moliti. 
